Stanovisko  hlavného kontrolóra
k návrhu  Rozpočtu  Mesta Žilina  na rok 2008 – 2. zmena

Stanovisko hlavného kontrolóra k návrhu zmeny rozpočtu mesta Žilina na rok 2008 je predkladané v súlade s ustanovením § 18f ods. 1 písmeno c, zákona č. 369/1990 Zb. o obecnom zriadení, v znení neskorších zmien a doplnkov. Návrh zmeny rozpočtu mesta Žilina je vypracovaný v súlade so zákonom č. 583/2004 o rozpočtových pravidlách územnej samosprávy a o zmene a doplnení niektorých zákonov. 

Vypracovaný návrh zmeny rozpočtu mesta Žilina na rok 2008 v príjmovej a výdajovej časti ako i komentár zo strany predkladateľa je spracovaný v súlade so zákonom č. 583/2004 Z.z. o rozpočtových pravidlách územnej samosprávy a o zmene a doplnenia niektorých zákonov. 

Návrh zmeny rozpočtu mesta Žilina na rok 2008 vo svojej skladbe predpokladá zvýšiť príjmy bežného rozpočtu o 103 247 tis. Sk, kapitálové príjmy  o 31 900 tis. Sk a príjmy z finančných operácií o 125 108 tis. Sk.
Návrh zmeny rozpočtu predpokladá celkové zvýšenie príjmov vrátane finančných operácií o 260 255 tis. Sk.

Návrh zmeny rozpočtu mesta Žilina na rok 2008 vo výdavkoch predstavuje zvýšenie výdavkov bežného rozpočtu o 139 195 tis. Sk, zvýšenie kapitálového rozpočtu o 120 370 tis. Sk a zvýšenie výdavkov vo finančných operáciách o 690  tis. Sk.
Návrh zmeny rozpočtu predpokladá celkové zvýšenie výdavkov vrátane finančných operácií o 260 255 tis. Sk.

Fond rozvoja bývania sa mení o navýšenie rozpočtu o 96 443 tis. na zabezpečenie výstavby nájomných bytov v skladbe rozpočtu, ako uvádza predkladateľ. 

Návrh zmeny rozpočtu na rok 2008 vrátane finančných operácií napĺňa základnú zásadu  vyrovnanosti  rozpočtu v celkovej výške 1 651 472 tis. Sk.

Vysoko hodnotím nasmerovanie finančných prostriedkov v kapitole bežné výdavky ako aj kapitálové výdavky do informatizácie úradu, ktoré budú mať priamy dopad na zefektívnenie práce a výstupov Mestského úradu v Žiline  a vysporiadanie sa so  starými záväzkami elektronického pirátstva.  

Vo svojom stanovisku k návrhu zmeny rozpočtu mesta Žilina na rok 2008 konštatujem, že  bolo splnené ustanovenie § 9, zákona SNR č. 369/90 Zb. o obecnom zriadení, v znení neskorších zmien a doplnkov a 

na základe uvedených skutočností

odporúčam 

Mestskému zastupiteľstvu v Žiline  predložený materiál 
Rozpočet mesta Žilina na rok 2008 – 2. zmena

schváliť.

V Žiline, dňa 21. mája 2008                                                      Ing. Elena Šuteková 
                                                                                              hlavná kontrolórka Mesta Žilina